


Þ Á ð 





sm sp Öt 
* . a “ w 













a 








... . tr a 
ER A 








a A a in á “ 





















SN a rr þó a | I 
po LE Mm nr = I 0 
Opnar pr 00. 0 a - hi = A FI 
a A 5 sv nn j .. 1 rs 
Á tin Í . ér jan nn A a  . 
A Á en.= > 4 = . = . stk sd) A 






Rg nn A a 











Tn a 


a a # 











time ri mr 0 
















ER “ I . a A 

nt I a . . A 
Í I * a á á I ER A 

a . . “ þ' a rs þa a - 

S tr yr tm het tp po 4 nr 0 rn A 0 

ni A tt jp. a a Á a. mn 4 

ók „6. I nr ..... . = vté 2 ti A LA 

. - 


tipoooop. „ri 1. — 


Í rt nn 
4. . . ..-- 


= tl R 
A 
-- ... - #4 
. 


t ip: 








{ 
< 
23 
a 
92 
is < 
ak 
—“ 

á 
p 
S 


a 





„.ð 
LR | 

. 
= 














oO 











a í a 


, 
? 
N 
, 
Má 
#1 
. 
8 4 
a. 
Á I 
% ð 
“ 3 
4 
> 
LA 
S 7 
F já Á 
tis Á 
fé. 
N tr Á 4 Á 
a 
a 
a R 
Á Á ; 
a ( 
þr 
#33 
' á 
- , 
“ 
hl ið 4 
IE 
Vid 
FP 
Þ% 


Digitized by 





ið. 


f 


ERSITY: 


* 


. 


a 


= 
Ea 
5 
(7 
si 
S 

) 
| 
* 


- 


“ 





Í á t. 


* 


“ 


SE Original from 
Digitized by Google UNIVERSITY OF CALIFORNIA 


Fr  áf 


, 


a a 
a 


a ið 


Google 


l/ A A 
áð hi ) v 
N þá þ: 
Þr #. 
Ke tA A W p "ið 
4, 
tr 
% á í 
tð ' Ni } 













í Á á w Í , st 8 á né fat 3 . A 
á #ð ; 
Ísle endinga sögur. 
SA A I YA RA TETRUR TI A 
4 A 4 VA A Á Á AA - VA ÞAÐ 


% 
a 





“ 


saga rauða | 


i EÐ ók Grænlendingapáttr. 


Ll} 


í fs Búið hefir til prentunar 
„FAR (Benedikt Sveinsson. 


is 5. Reykjavík. 


NN 


Kostnaðarmaður : Sigurður Kristjánsson. 


a 


Sn mr 210 rm A A 
A A 


em 


Í ið | 





Fjelassprentsmiðjan. 


B. H. BLACKWELL LTD 


Booksellers ( í A 2 
50 and 51 BROAD SERERT a FR 
|: OXFORD = 





Original from 


Digitized by Google UNIVERSITY OF CALIFORNIA 


Digitized by Go le 


Original from 
UNIVERSITY OF CALIFORNIA 





———— — A AAA a —— 





a A 


„ EIRÍKS SAGA RAUÐA 

þ  - 
BÚIÐ HEFIR TIL PRENTUNAR 


BENEDIKT SVEINSSON 


je þr 


REYKJAVIK 
| KOSTNAÐARMAÐUR SigurÐur KristjJÁNssoN 


1926 


Google 


FÉLAGSPRENTSMIÐJAN 


Google 


FORMÁLI. 


Frásagnir þær, sem hér eru prentaðar, eru tekn- 
ar eftir Flateyjarbók. Þar eru þær í tvennu lagi: 
„Þáttr Eireks rauða“ og „Grænlendinga þáttr“, á 
bls. #29—432 og 6388—549 í inni prentuðu útgáfu. 
— Þættir þessir (eða fyrri þáttrinn) eru nefndir 
„Eiríks saga rauða“ í fyrri útgáfu Sigurðar bók- 
sala Kristjánssonar, en það er rangnefni, sem ber- 
sýnilega sést í upphafi fyrra þáttarins, þar sem 
beint er vísað til „sögu Eiríks“ um atburði, sem 
hér eru eigi greindir. Þarf þá eigi frekari vitna 
við um það, að sá maðr, er þáttinn reit í Flat- 
eyjarbók, hefir ekki verið að rita sögu Eiríks, 
heldr einungis þátt af honum, er hann feldi 
inn í sögu Óláfs konungs Tryggvasonar. — Þrátt 
fyrir þetta hefi eg þó ekki breytt fyrirsögninni, 
einungis sakir þess, að slik breyting gæti valdið 
ruglingi eða misskilningi, af því að hér er fyrir 
hendi endrprentun eins rits í sérstakri útgáfu Ís- 
lendingasagna. — Mundi það kosta útgefanda og 
bóksala skriftir og þref að skýra fyrir mönnum, 
að „Eiríks saga“, sem nefnd var í fyrri útgáf- 
unni, væri sama rit sem „Þáttr Eiríks rauða“ og 
„Grænlendinga þáttr“, er hér væri útgefið af 
nýju.“ 


* Af sömu rökum lét eg óbreytt heitið: „Reykdæla 
saga“ á sögn Vémundar kögrs ok Víga-Skútu, þótt aug- 
ljóst sé, að fyrri sagan ein á það heiti, sbr, orðin í sögu 
Víga-Skútu: „svá sem áðr var sagt í Reykdæla 
sögunni, 

IV 


Þættir þessir hafa verið gefnir út margsinnis 
áðr; fyrst í Óláfs sögu Tryggvasonar, Skálholti 
1688, þá með Heimskringlu-útgáfu Peringskiölds 
í Stokkhólmi 1697 og útgáfu Schönings í Kh. 1771. 
Ennfremr í 1. bindi af „Grönlands historiske 
Mindesmærker“, Kh. 1838, með fróðlegum skýr- 
ingum eftir dr. Finn háskólakennara Magnússon, 
og í Í. bindi Flateyjarbókar, Kristjaniu 1860. — 
Síðan hefir komið út fjöldi af útgáfum á ýmsum 
stöðum og þýðingar á Norðrlandamdlum og auk 
þess á latneska tungu, þýzku og ensku og líklega 
enn fleiri tungum. Yrði oflangt mál að telja allan 
bann sæg úlgáfna og rita, sem hér að lúta. Bera 
þau þess vitni, hversu merkilegt efni er með farið 
í þessum inum fornu frásögnum. 

Réttast hefði verið að gefa út í einu allar þær 
frásagnir, sem til eru og Íslendingar hafa ritað 
um fund Grænlands og Vinlands, stofnun innar 
íslenzku nýlendu í Grænlandi og ýmsra atburða 
þar, en hér verðr nú að haga til eftir því, sem áðr 
ern lögð drög að í þessarri útgáfu. 

Áðr langt um líðr mun koma út ný útgáfa af „Þor- 
finns sögu Karlsefnis“ (sem oftast er nefnd rétt- 
ara heiti: Eiríks saga rauða) og mun þá verða 
ger nánari grein á uppruna og sambandi þessarra 
merkilegu sagnarita. 

Nafnaskrá hefir Pétr sonr minn samið að öllu 
og veitt mér atbeina við lestr prófarka. 


27. ágúst 1926. 
BENEDIKT SVEINSSON. 

lér Þorgesti setstokka og 

Eiríkr reisir bú á Eiríksstóð- 

Eiríks saga rauða ok Grænlendinga þáttr, 





1. Þorvaldr hét maðr, son Ásvalds Úlfs- 
sonar, Öxna-Þórissonar. Þorvaldr ok Eiríkr 
enn rauði son hans fóru af Jaðri til Íslands 
fyrir víga sakir. þá var víða bygt Ísland. Þeir 
bjuggu fyrst at Dröngum á Hornströndum; 
þar andaðisk Þorvaldr. Eiríkr fekk þá Þór- 
hildar dóttur Jörundar ok Þorbjargar knarr- 
arbringu, er þá átti Þorbjörn enn hauk- 
dælski; réðsk Eiríkr þá norðan ok bjó á 
Eiriksstöðum hjá Vatnshorni. Son Eiriks ok 
Þórhildar hét Leifr. En eftir vig Eyjólfs 
saurs ok Hólmgöngu-Hrafns var Eirikr gerr 
brött ór Haukadal. Fór hann vestr til Breiða- 
fjarðar ok bjó í Öxney á Eiríksstöðum. Hann 
léði Þorgesti setstokka ok náði eigi |er| hann 
kallaði til; þaðan af gerðusk deilur ok bar- 
dagar með þeim Þorgesti, sem segir í sögu 
Eiriks. Styrr Þorgrímsson veitti Eiríki at 
málum ok Eyjólfr ór Sviney, ok synir | Þor}- 

brands ór Álftafirði ok Þorbjörn Vifilsson. 
En Þorgestlingum veittu synir Þórðar gellis 
ok Þorgeirr ór Hitardal. Eirikr varð sekr á 
Þórsnessþingi; bjó Eirikr þá skip sitt til hafs 
í Eiriksvági. En er hann var búinn, fylgdu 
þeir Styrr honum út um eyjar. Eiríkr sagði 
þeim, at hann ætlaði at leita lands þess, er 
Gunnbjörn, son Úlfs kráku, sá, er (hann) 
-rak vestr um haf, þá er hann fann Gunn- 
bjarnarsker; kveðsk hann aftr mundu leita 
til vina sinna, ef hann fyndi landit. Eirikr 
sigldi undan Snæfellsjökli; hann fann landit, 
ok kom utan at því, þar sem hann kallaði 
Miðjökul; sá heitir nú Bláserkr. Hann fór 
þá þaðan suðr með landinu at leita, ef þaðan 
væri byggjanda landit. Hann var enn fyrsta 
vetr í Eiríksey, nær miðri enni eystri bygð. 
Um várit eftir fór hann til Eiríksfjarðar ok 
tók sér þar bústað. Hann fór þat sumar í 
ena vestri óbygð ok gaf víða örnefni. Hann 
var annan vetr í Hólmum við Hrafnsgnípu; 


en et þriðja sumarit fór hann (norðr til Snæ- 


fells ok allt inn í Hrafnsfjörð. þá kvaðsk 
hann kominn fyrir botn Eiríksfjarðar. Hvarf 
hann þá aftr ok var enn þriðja vetr í Eiríks- 
ey fyrir mynni Eiríiksfjarðar. Eftir um sum- 
arit fór hann) til Íslands ok kom skipi sínu 
i Breiðafjörð. Hann kallaði landit, þat er 
hann hafði fundit, Grænland, því at hann 

kvað þat mundu fýsa menn þangat, er landit 
héti vel. Eiríkr var á Íslandi um vetrinn, en 
um sumarit eftir fór hann at byggja landit. 
Hann bjó í Brattahlíð í Eiríksfirði. Svá segja 
fróðir menn, at á því sama sumri, er Eirikr 
rauði fór at byggja Grænland, þá fór hálfr 
fjórði tögr skipa ór Breiðafirði ok Borgar- 
firði, en fjórtán kvámusk út þangat; sum 
rak aftr, en sum týndusk. þat var fimtán 
vetrum fyrr en kristni var lögtekin á Íslandi. 
Á því sama sumri fór utan Friðrekr byskup 
ok Þorvaldr Koðransson. Þessir menn námu 
land á Grænlandi, er þá fóru út með Eiríki: 
Herjólfr Herjólfsfjörð, hann bjó á Herjólfs- 
nesi; Ketill Ketilsfjörð, Hrafn Hrafnsfjörð, 
Sölvi Sölvadal, Helgi Þorbrandsson Álfta- 
fjörð, Þorbjörn glóra Siglufjörð, Einarr Ein- 
arsfjörð, Hafgrimr Hafgriímsfjörð ok Vatna- 
hverfi, Arnlaugr Arnlaugsfjörð; en sumir 
fóru til vestri bygðar. 

2. (Leifr beppni var skírðr). Þá er sextán vetr váru 
liðnir frá þvi er Eirikr rauði fór at byggja 
Grænland, þá fór Leifr son Eiríks utan af 
Grænlandi til Noregs; kom hann til Þránd- 
heims um haustit, þá er Óláfr konungr 
Tryggvason var kominn norðan af Háloga- 
landi. Leifr lagði skipi sinu inn til Niðaróss, 
ok fór þegar á fund Óláfs konungs. Boðaði 
konungr trú honum sem öðrum heiðnum 

mönnum, er á hans fund kómu; gekk kon- 
ungi þat auðveldlega við Leif; var hann þá 
skirðr ok allir skipverjar hans. Var Leifr 
með konungi um vetrinn vel haldinn. 

8. (Bjarni leitaði Grænlands). —Herjólfr var Bárðar- 
son Herjólfssonar. Hann var frændi Ingólfs 
landnámamanns. Þeim Herjólfi gaf Ingólfr 
land á milli Vágs ok Reykjaness. Herjólfr 
bjó fyrst á Drepstokki. Þorgerðr hét kona 
hans, en Bjarni son þeira, ok var enn efni- 
ligsti maðr. Hann fýstisk utan þegar á unga 
aldri; varð honum gott bæði til fjár ok mann- 
virðingar, ok var sinn vetr hvárt, utan lands 
eða með feðr sinum. Brátt átti Bjarni skip 
i förum; ok enn siðasta vetr, er hann var 
í Noregi, þá brá Herjólfr til Grænlandsferð- 
ar með Eiríki ok brá búi sínu. Með Herjólfi 
var á skipi suðreyskr maðr kristinn, sá er orti 
Hafgerðingadrápu. þar er þetta stef í: 

Minar bið ek munka reyni 

meinalausan farar beina; 

heiðis haldi hárar foldar 

hallar dróttinn yfir mér stalli. 
Herjólfr bjó á Herjólfsnesi; hann var enn 
göfgasti maðr. Eiríkr rauði bjó í Brattahlíð. 
Hann var þar með mestri virðingu, ok lutu 
allir til hans. Þessi váru börn Eiríks: Leifr, 
Þorvaldr ok Þorsteinn, en Freydís hét dóttir 
hans; hon var gift þeim manni, er Þorvarðr 

hét, ok bjuggu þau í Görðum, þar sem nú er 
byskupsstóll. Hon var svarri mikill, en Þor- 
varðr var litilmenni; var hon mjök gefin til 
fjár. Heiðit var fólk á Grænlandi í þann tima. 
Þat sama sumar kom Bjarni skipi sínu á Eyr- 
ar, er faðir hans hafði brott siglt um vánit, 
Þau tíðendi þóttu Bjarna mikil ok vildi eigi 
bera af skipi sínu. Þá spurðu hásetar hans, 
hvat er hann bærisk fyrir; en hann svarar, 
at hann ætlaði at halda siðvenju sinni, ok 
þiggja at föður sinum vetrvist, — „ok vil ek 
halda skipinu til Grænlands, ef þér vilið mér 
fylgd veita.“ Allir kváðusk hans ráðum fylgja 
vilja. þá mælti Bjarni: „Óvitrleg mun þykkja 
vár ferð, þar sem engi vár hefir komit í 
Groænlandshaf.“ En þó halda þeir nú í haf, 
þegar þeir váru búnir, ok sigldu þrjá daga, 
þar til er landit var vatnat, en þá tók af 
byrina ok lagði á norroænur ok þokur, ok vissu 
íþeir eigi, hvert at þeir fóru, ok skifti þat 
mörgum dægrum. Eftir þat sá þeir sól, ok 
máttu þá deila ættir. Vinda nú segl, ok sigla. 
þetta dægr, áðr þeir sá land, ok ræddu um 
með sér, hvat landi þetta mun vera, en 
Bjarni kveðsk hyggja, at þat mundi eigi 
Grænland. þeir spyrja, hvárt hann vill sigla 

at þessu landi eða eigi. | Hann svarar|:,,Þat er 
mitt ráð at sigla í nánd við landit,“ ok svá 
gera þeir, ok sá þat brátt, at landit var ófjöll- 

ótt ok skógi vaxit, ok smár hæðir á landinu, 
ok létu landit á bakborða, ok létu skaut horfa 
á land. Siðan sigla þeir tvau dægr áðr þeir 
sá land annat. Þeir spyrja, hvárt Bjarni ætl- 
aði þat enn Grænland; hann kvaðsk eigi 
heldr ætla þetta Grænland en et fyrra, — 
„því at jöklar eru mjök miklir sagðir á 
Grænlandi.“ Þeir nálguðusk brátt þetta land, 
ok sá þat vera slétt land og viði vaxit. þá 
tók af byr fyrir þeim. Þá ræddu hásetar þat, 
at þeim þótti þat ráð, at taka þat land; en 
Bjarni vill þat eigi. Þeir þóttusk bæði þurfa 
við ok vatn. „At engu eru þér þvi óbirgir,“ 
segir Bjarni; en þó fekk hann af því nökkut 
ámæli af hásetum sinum. Hann bað þá vinda 
segl, ok svá var gert, ok settu framstafn frá 
landi ok sigla í haf útsynnings byr þrjú 
dægr, ok sá þá land et þriðja; en þat land var 
hátt ok fjöllótt, ok jökull á; þeir spyrja þá, 
ef Bjarni vildi at landi láta þar, en hann 
kvaðsk eigi þat vilja, — „þvi at mér lizk 
þetta land ógagnvænlegt.“ Nú lögðu þeir 
eigi segl sitt, halda með landinu fram, ok 
sá, at þat var eyland; settu enn stafn við 
því landi; ok heldu í haf enn sama byr; en 
veðr óx í hönd, ok bað Bjarni þá svifta, ok 
eigi sigla meira, en bæði dygði vel skipi þeira 
ok reiða; sigldu nú fjögur doægr. þá sá þeir 
land et fjórða. Þá spurðu þeir Bjarna, hvárt 

hann ætlaði þetta vera Grænland, eða eigi. 
Bjarni svarar: „Petta er líkast þvi, er mér 
er sagt frá Grænlandi; ok hér munu vér at 
landi halda.“ Svá gera þeir ok taka land und- 
ir einhverju nesi at kveldi dags; ok var þar 
bátr á nesinu; en þar bjó Herjólfr, faðir 
Bjarna, á því nesi, ok af því hefir nesit nafn 
tekit, ok er síðan kallat Herjólfsnes. Fór 
Bjarni nú til föður síns, ok hættir nú sigl- 
ingu, ok er með föður sinum meðan Herjólfr 
lifði, ok síðan bjó hann þar eftir föður sinn. 


Hér hefr Grænlendinga þátt. 


4. Þat er nú þessu næst, at Bjarni Her- 
jólfsson kom utan af Grænlandi á fund Ei- 
ríks jarls; ok tók jarl við honum vel. Sagði 
Bjarni frá ferðum sinum, er hann hafði lönd 
sét, ok þótti mönnum hann verit hafa ófor- 
vitinn, er hann hafði ekki at segja af þeim 
löndum, ok fekk hann af því nökkut ámæli. 
Bjarni gerðisk hirðmaðr jarls, ok fór út til 
Grænlands um sumarit eftir. Var nú mikil 
umræða um landaleitan. Leifr, son Eiriks 
rauða ór Brattahlið, fór á fund Bjarna Her- 
jólfssonar, ok keypti skip at honum, ok réð 
til háseta, svá at þeir váru hálfr fjórði tögr 
manna saman. Leifr bað föður sinn Eirík, 
at hann mundi enn fyrir vera förinni. Eirikr 
taldisk heldr undan, kveðsk þá vera hniginn 

Í aldr, ok kveðsk minna mega við vási öllu 
en var. Leifr kveðr hann enn mundu mestri 
heill stýra af þeim frændum; ok þetta lét 
Eiríkr eftir Leifi, ok riðr heiman, þá er þeir 
eru at því búnir; ok var þá skamt at fara til 
skipsins. Drepr hestrinn fæti, sá er Eirikr 
reið, ok fell hann af baki, ok lestisk fótr 
hans. þá mælti Eiríkr: „Ekki mun mér ættl- 
at at finna lönd fleiri en þetta, er nú byggjum 
vér; munum vér nú ekki lengr fara allir 
samt.“ Fór Eirikr heim í Brattahlíð, en Leifr 
réðsk til skips, ok félagar hans með honum, 
hálfr fjórði tögr manna. Þar var suðrmaðr 
einn í ferð, er Tyrker hét. Nú bjuggu þeir 
skip sitt ok sigldu í haf, þá er þeir váru bún- 
ir, ok fundu þá þat land fyrst, er þeir Bjarni 
fundu síðast. Þar sigla þeir at landi, ok köst- 
uðu akkerum, ok skutu báti, ok fóru á land, 
ok sá þar eigi gras. Jöklar miklir váru allt 
et efra, en sem ein hella væri allt til jöklanna 
frá sjónum, ok sýndisk þeim þat land vera 
gæðalaust. þá mælti Leifr: „Eigi er oss nú 
þat orðit um þetta land sem Bjarna, at vér 
hafim eigi komit á landit; nú mun ek gefa 
nafn landinu ok kalla Helluland.“ Siðan fóru 
þeir til skips. Eftir þetta sigla þeir í haf ok 
fundu land annat; sigla enn at landi ok kasta 
akkerum, skjóta síðan báti ok ganga á land- 
it. Þat land var slétt ok skógi vaxit, ok sand- 


Google 


OK GRÆNLENDINGA ÞÁTTR 9 


ar hvitir víða, þar sem þeir fóru, ok ósæ- 
bratt. þá mælti Leifr: „Af kostum skal þessu 
landi nafn gefa, ok kalla Markland“; fóru 
síðan ofan aftr til skips sem fljótast. Nú 
sigla þeir þaðan í haf landnyrðingsveðr, ok 
váru úti tvau dægr, áðr þeir sá land, ok 
sigldu at landi, ok kómu at ey einni, er lá 
norðr af landinu, ok gengu þar upp, ok sásk 
um í góðu veðri, ok fundu þat, at dögg var á 
grasinu, ok varð þeim þat fyrir, at þeir tóku 
höndum sinum í döggina, ok brugðu í munn 
sér, ok þóttusk ekki jafnsætt kent hafa, sem 
þat var. Síðan fóru þeir til skips sins, ok 
sigldu í sund þat, er lá milli eyjarinnar ok 
ness þess, er norðr gekk af landinu; stefndu 
í vestrætt fyrir nesit. Þar var grunnsævi mik- 
it at fjöru sjávar; ok stóð þá uppi skip þeira, 
ok var þá langt til sjávar at sjá frá skipinu. 
En þeim var svá mikil forvitni á at fara til 
landsins, at þeir nentu eigi þess at biða, at 
sjór felli undir skip þeira, ok runnu til lands, 
þar er á ein fell ór vatni einu; en þegar sjór 
fell undir skip þeira, þá tóku þeir bátinn, 
ek reru til skipsins, ok fluttu þat upp í ána, 
siðan í vatnit, ok köstuðu þar akkerum, ok 
báru af skipi húðföt sín, ok gerðu þar búðir; 
tóku þat ráð síðan, at búask þar um þann 
vetr ok gerðu þar hús mikil. Hvárki skorti 
þar lax í ánni né í vatninu, ok stærra lax 

en þeir hefði fyrr sét. Þar var svá góðr lands- 


kostr, at því er þeim sýndisk, at þar mundi 
engi fénaðr fóðr þurfa á vetrum; þar kvámu 
engi frost á vetrum; ok litt rénuðu þar grös. 
Meira var þar jafndægri en á Grænlandi eða 
Íslandi; sól hafði þar eyktar stað ok dagmála 
stað um skammdegi. En er þeir höfðu lokit 
húsgerð sinni, þá mælti Leifr við föruneyti 
sitt: „Nú vil ek skifta láta liði váru í tvá 
staði, ok vil ek kanna láta landit; ok skal 
helmingr liðs vera við skála heima, en ann- 
arr helmingr skal kanna landit, ok fara eigi 
lengra en þeir komi heim at kveldi, ok skil- 
isk eigi.“ Nú gerðu þeir svá um stund. Leifr 
gerði ýmist, at hann fór með þeim eða var 
heima at skála. Leifr var mikill maðr ok 
sterkr, manna skörulegastr at sjá, vitr maðr 
ok góðr hófsmaðr um alla hluti. 

5. {Leifr enn heppni fann menn í skeri á hali). Á einhverju 
kveldi bar þat til tíðenda, at manns var vant 
af liði þeira, ok var þat Tyrker suðrmaðr. 
Leifr kunni þvi stórilla, því at Tyrker hafði 
lengi verit með þeim feðgum, ok elskat mjök 
Leif í barnæsku; taldi Leifr nú mjök á hendr 
förunautum sinum, ok bjósk til ferðar, at 
leita hans, ok tólf menn með honum. En er 
þeir váru skamt komnir frá skála, þá gekk 
Tyrker í mót þeim, ok var honum vel fagn- 
at. Leifr fann þat brátt, at fóstra hans var 

skapgott; hann var brattleitr ok lauseygr, 
smáskitlegr í andliti, litill vexti ok vesallegr, 
en iþróttamaðr á alls konar hagleik. þá mælti 
Leifr til hans: „Hví vartu svá seinn, fóstri 
minn, ok fráskili föruneytinu?“ Hann talaði 
þá fyrst lengi á þýzku ok skaut marga vega 
augunum, ok gretti sik; en þeir skildu eigi, 
hvat er hann sagði. Hann mælti þá á nor- 
rænu, er stund leið: „Ek var genginn eigi 
miklu lengra, en þó kann ek nökkur nýmæli 
at segja; ek fann vinvið ok vinber.“ „Mun 
þat satt, fóstri minn?“ kvað Leifr. „At visu 
er þat satt,“ kvað hann, „þvi at ek var þar 
foææddr, er hvárki skorti vinvið né vinber.“ 
Nú sváfu þeir af þá nótt, en um morguninn 
mælti Leifr við háseta sina: „Nú skal hafa 
tvennar sýslur fram, ok skal sinn dag hvárt: 
lesa vinber, eða höggva vinvið ok fella mörk- 
ina, svá at þat verði farmr til skips mins,“ 
— ok þetta var ráðs tekit. Svá er sagt, at 
eftirbátr þeira var fyldr af vinberjum. Nú 
var höggvinn farmr á skipit. Ok er várar, 
þá bjuggusk þeir ok sigldu burt, ok gaf Leifr 
nafn landinu eftir landkostum, ok kallaði 
Vínland. Sigla nú síðan í haf, ok gaf þeim 
vel byri, þar til er þeir sá Grænland, ok fjöll 
undir jöklum. Þá tók einn maðr til máls ok 
mælti við Leif: „Hví stýrir þú svá mjök und- 
ir veðr skipinu?“ Leifr svarar: „Ek hygg at 

stjórn minni, en þó enn at fleira, eða hvat 


sjái þér til tíðenda?“ Þeir kváðusk ekki sjá 
þat er tiðendum sætti. „Ek veit eigi,“ segir 
Leifr, „hvárt ek sé skip eða sker.“ Nú sjá 
þeir ok kváðu sker vera. Hann sá þvi framar 
en þeir, at hann sá menn í skerinu. „Nú vil 
ek, at vér beitim undir veðrit,“ segir Leifr, 
„Svá at { vér) náim til þeira, ef menn eru þurft- 
ugir at ná várum fundi, ok er nauðsyn á 
at duga þeim; en með þvi, at þeir sé eigi frið- 
menn, þá eigum vér allan kost undir oss, en 
þeir ekki undir sér.“ Nú sækja þeir undir 
skerit, ok lægðu {segll|sitt; köstuðu akkeri 
ok skutu litlum báti öðrum, er þeir höfðu 
haft með sér. þá spurði Tyrker, hverr þar 
réði fyrir liði. Sá kveðsk Þórir heita, ok vera 
norrænn maðr at kyni: „Eða hvert er þitt 
nafn?“ Leifr segir til sín. „Ertu son Eiríks 
rauða ór Brattahlið?“ segir hann. Leifr kvað 
svá vera. „Nú vil ek,“ segir Leifr, „bjóða yðr 
öllum á mitt skip, ok fémunum þeim, er 
skipit má við taka.“ Þeir þágu þann kost, ok 
sigldu síðan til Eiriksfjarðar með þeim farmi, 
þar til er þeir kómu til Brattahlíðar. Báru 
farminn af skipi. Siðan bauð Leifr Þóri til 
vistar með sér, ok Guðriði konu hans, ok 
þremr mönnum öðrum, en fekk vistir öðrum 
hásetum, bæði Þóris ok sinum félögum. Leifr 
tók fimtán menn ór skerinu. Hann var síðan 

kallaðr Leifr enn heppni. Leifi var nú bæði 
gott til fjár ok mannvirðingar. þann vetr 
kom sótt mikil í lið Þóris, ok andaðisk hann 
Þórir ok mikill hluti liðs hans. Þann vetr 
andaðisk ok Eirikr rauði. Nú var umroæða 
mikil um Vínlandsför Leifs, ok þótti Þor- 
valdi bróður hans of óviða kannat hafa verit 
landit. Þá mælti Leifr við Þorvald: „þú skalt 
fara með skip mitt, bróðir, ef þú vill, til Vín- 
lands; ok vil ek þó at skipit fari áðr eftir 
viði þeim, er Þórir átti á skerinu“ — ok svá 
var gert. 

6. (Þorraldr fór til fínlands). Nú bjósk Þorvaldr til 
þeirar ferðar með þrjá tigu manna, með um- 
ráði Leifs bróður sins. Siðan bjuggu þeir skip 
sitt, ok heldu í haf, ok er engi frásögn um 
ferð þeira fyrr en þeir koma til Vinlands, til 
Leifsbúða, ok bjoggu þar um skip sitt, ok sátu 
um kyrt þann vetr, ok veiddu fiska til matar 
sér. En um várit mælti þorvaldr, at þeir 
skyldu búa skip sitt ok skyldi eftirbátr skips- 
ins, ok nokkurir menn með, fara fyrir vestan 
landit, ok kanna þar um sumarit. Þeim sýnd- 
isk landit fagrt ok skógótt, ok skamt milli 
skógar ok sjávar, ok hvitir sandar. Þar var 
eyjótt mjök ok grunnsævi mikit. Þeir fundu 
hvergi manna vistir né dýra; en Í eyju einni 
vestarlega fundu þeir kornhjálm af tré. Eigi 
fundu þeir fleiri mannaverk, ok fóru aftr ok 

kvámu til Leifsbúða at hausti. En at sumri 
öðru fór Þorvaldr fyrir austan með kaup- 
skipit, ok et nyrðra fyrir landit. þá gerði at 
þeim veðr hvast fyrir andnesi einu, ok rak 
þá þar upp, ok brutu kjölinn undan skipinu, 
ok höfðu þar langa dvöl ok bættu skip sitt. 
þá mælti Þorvaldr við förunauta sína: „Nú 
vil ek, at vér reisim hér upp kjölinn á nes- 
inu ok kallim Kjalarnes.“ — Ok svá gerðu 
þeir. Síðan sigla þeir þaðan í braut ok austr 
fyrir landit, ok inn í fjarðarkjafta þá, er þar 
váru næstir, ok at höfða þeim, er þar gekk 
fram. Hann var allr skógi vaxinn. þá leggja 
þeir fram skip sin í lægi, ok skjóta bryggjum 
á land, ok gengr ÞPorvaldr þar á land upp 
með alla förunauta sína. Hann mælti þá: 
„Hér er fagrt, ok hér vilda ek bæ minn reisa.“ 
Ganga síðan til skips, ok sjá á sandinum inn 
frá höfðanum þrjár hæðir, ok fóru til þang- 
at, ok sjá þar húðkeipa þrjá, ok þrjá menn 
undir hverjum. Þá skiftu þeir liði sinu, ok 
höfðu hendr á þeim öllum, nema einn komsk 
i burt með keip sinn. Þeir drepa hina átta, 
ok ganga siðan aftr á höfðann, ok sjásk þar 
um, ok sjá inn í fjörðinn hæðir nökkurar, 
ok ætluðu þeir þat vera bygðir. Eftir þat 
sló á þá höfga svá miklum, at þeir máttu 
eigi vöku halda, ok sofna þeir allir. þá kom 
kall yfir þá, svá at þeir vöknuðu allir; svá 

segir kallit: „Vaki þú, Þorvaldr, ok allt föru- 
neyti þitt, ef þú vill lif þitt hafa, ok far þú á 
skip þitt ok allir menn þinir, ok farið frá 
landi sem skjótast.“ þá fór innan eftir firð- 
inum ótal húðkeipa, ok lögðu at þeim. Þor- 
valdr mælti þá: „Vér skulum fra út á borð 
vigfleka ok verjask sem bezt, en vega lítt í 
mót.“ Svá gera þeir, en skrælingjar skutu á 
þá um stund, en flýja síðan í burt sem ákaf- 
ast, hverr sem mátti. þá spurði ÞPorvaldr 
menn sina, ef þeir væri nökkut sárir; þeir 
kváðusk eigi sárir vera. „Ek hefi fengit sár 
undir hendi,“ segir hann, „ok fló ör milli 
skipborðsins ok skjaldarins undir hönd mér, 
ok er hér örin, en mun mik þetta til bana 
leiða. Nú ræð ek, at þér búið ferð yðra sem 
fljótast aftr á leið, en þér skuluð færa mik 
á höfða þann, er mér þótti byggilegast vera; 
má þat vera, at mér hafi satt á munn komit, 
at ek muni þar búa á um stund; þar skulu 
þér mik grafa, ok setja krossa at höfðum 
mér ok at fótum, ok kallið þat Krossanes jafn- 
an síðan.“ Grænland var þá kristnat, en þó 
andaðisk Eiríkr rauði fyrir kristni. Nú and- 
aðisk Þorvaldr, en þeir gerðu allt eftir þvi, 
sem hann hafði mælt, ok fóru síðan, ok hittu 
þar förunauta sína, ok sögðu hvárir öðrum 
slík tíðendi, sem vissu, ok bjoggu þar þann 
vetr, ok fengu sér vinber ok vinvið til skips- 


Google 


16 EIRÍKS SAGA RAUÐA 


ins. Nú búask (þeir) þaðan um várit eftir til. 
Grænlands, ok kvámu skipi sinu í Eiríks-' 
fjörð, ok kunnu Leifi at segja mikil tiðendi. 
7. (Þorsteina Biríksson andaðisk í vestri byrð) Þat hafði 3? 
gerzk til tíðenda meðan á Grænlandi, at Þor-. 
steinn í Eiriksfirði hafði kvángask ok fengit 
Guðriðar Þorbjarnardóttur, er átt hafði Þórir 
austmaðr, er fyrr var frá sagt. Nú fýstisk 
þorsteinn Eiríksson at fara til Vínlands eftir, 
líki Þorvalds bróður sins ok bjó skip et . 
sama, ok valdi hann lið at afli ok vexti, ok“ 
hafði með sér hálfan þriðja tög manna, ok 
Guðríði konu sína, ok sigla í haf, þegar (er) 
þau eru búin, ok ór landsýn. Þau velkti úti 
allt sumarit, ok vissu eigi, hvar þau fóru. 
Ok er vika var af vetri, þá tóku þeir land 
í Lýsufirði á Grænlandi í enni vestri bygð. 
Þorsteinn leitaði þeim um vistir, ok fekk vist- 
ir öllum hásetum sinum. En hann var vist- 
lauss ok kona hans. Nú váru þau eftir at. 
skipi tvau nökkurar nætr. þá var enn ung 
kristni á Grænlandi. þat var einn dag, at 
menn kvámu at tjaldi þeira snemma; sá 
spurði, er fyrir þeim var, hvat manna væri 
i tjaldinu. Þorsteinn svarar: „Tveir menn,“ 
segir hann, „eða hverr spyrr at?“ „Þorsteinn 
heiti ek „ok em kallaðr Þorsteinn svartr; 
en þat er erendi mitt hingat, at ek vil bjóða 
ykkr báðum bjónum til vistar til mín.“ Þor- 

tir li steinn kveðsk vilja hafa umræði konu sinnar, 
IT ik en hon bað hann ráða, ok nú játar hann þessu. 
endi. „sPá mun ek koma eftir ykkr á morgin með 
hafð. yi, því at skortir ekki til at veita ykkr 
þor- vist, en fásinni er mikit með mér at vera, 
ngll því at tvau eru vit þar hjón, því at ek em 
órir einþykkr mjök; annan sið hefi ek ok, en 
tisk. þér hafið, ok ætla ek þann þó betra, er þér 
flr, hafið.“ Nú kom hann eftir þeim um morg- 
el ininn með eyki, ok fóru þau með Þorsteini 
, k svarta til vistar, ok veitti hann þeim vel. 
á Guðríðr var sköruleg kona at sjá, ok vitr 
(er) kona, ok kunni vel at vera með ókunnum 
il mönnum. Þat var snemma vetrar, (at| sótt 
ótt. kom í lið Þorsteins Eiríkssonar, ok önduð- 
and. ysk þar margir förunautar (hans|. Þorsteinn 
í. bað gera kistur at líkum þeira, er önduðusk 
ist! ok færa til skips, ok búa þar um, — „því at 
ist ek vil láta flytja til Eiríksfjarðar at sumri 
"ai öll líkin.“ Nú er þess skammt at biða, at sótt 
; kemr í hybýli Þorsteins, ok tók kona hans 
á, sótt fyrst, er hét Grímhildr; hon var ákaflega 
mikil, ok sterk sem karlar, en þó kom sóttin 
vi henni undir. Ok brátt eftir þat tók sóttina 

Þorsteinn Eiríksson, ok lágu þau bæði senn; 
í ok andaðisk Grimhildr, kona Þorsteins svarta. 
| En er hon var dauð, þá gekk Þorsteinn fram 
“ ór stofunni eftir fjöl, at leggja á líkit. Guð- 
| ríðr mælti þá: „Vertu litla hríð í brott Þor- 

steinn minn,“ segir hon; hann kvað svá vera 
skyldu. Þá mælti Þorsteinn Eiriksson: „Með 
undarlegum hætti er nú um húsfreyju vára, 
því at nú örglask hon upp við ölnboga, ok 
þokar fótum sinum frá stokki, ok þreifar til 
skúa sinna.“ Ok í því kom Þorsteinn bóndi 
inn, ok lagðisk Grimhildr niðr í þvi, ok brak- 
aði þá í hverju tré í stofunni. Nú gerir Þor- 
steinn kistu at líki Grímhildar, ok forði í 
brott ok bjó um. Hann var bæði mikill maðr 
ok sterkr, ok þurfti hann þess alls áðr hann 
kom henni burt af bænum. Nú elnaði sóttin - 
Þorsteini Eirikssyni, ok andaðisk hann. Guð- 
riðr kona hans kunni því litt. þá váru þau 
öll í stofunni. Guðriðr hafði setit á stóli 
frammi fyrir bekknum, er hann hafði legit, 
Þorsteinn bóndi hennar. Þá tók Þorsteinn 
bóndi Guðriði af stólinum í fang sér, ok sett- 
isk í bekkinn annan með hana, gegnt líki 
Þorsteins, ok taldi um fyrir henni marga 
vega, ok huggaði hana, ok hét henni því, at 
hann mundi fara með henni til Eiríksfjarð- 
ar með líki Þorsteins bónda hennar, ok föru- 
nauta hans. „Ok svá skal ek taka hingat hjón 
fleiri,“ segir hann, „þér til hugganar ok 
skemtanar“. Hon þakkaði honum. Þorsteinn 
Eiriksson settisk þá upp, ok mælti: „Hvar 
er Guðriðr?“ þrjá tíma mælti hann þetta, 
en hon þagði; þá mælti hon við Þorstein 

bónda: „Hvárt skal ek svör veita hans máli, 
eða eigi?“ Hann bað hana eigi svara. Þá gekk 
Þorsteinn bóndi yfir gólfit ok settisk á stól- 
inn, en Guðriðr sat í knjám honum; ok þá 
mælti Þorsteinn bóndi: „Hvat viltu, nafni?“ 
segir hann. Hann svarar, er stund leið: „Mér 
er ant til þess, at segja Guðríði forlög sin, 
til þess at hon kunni þá betr andláti mínu, 
því at ek em kominn til góðra hvildastaða; 
en þat er þér at segja, Guðriðr, at þú munt 
gift vera íslenzkum manni, ok munu langar 
vera samfarar ykkrar, ok margt manna mun 
frá ykkr koma, þroskasamt, bjart ok ágætt, 
sætt ok ilmat vel; munu þit fara af Groæn- 
landi til Noregs, ok þaðan til Íslands, ok gera 
bú á Íslandi; þar munu þit lengi búa, ok 
muntu honum lengr lifa; þú munt utan fara, 
ok ganga suðr, ok koma út aftr til Íslands 
til bús þins, ok þá mun þar kirkja reist vera, 
ok muntu þar vera, ok taka nunnu vigslu ok 
þar muntu andask.“ Ok þá hnigr Þorsteinn 
aftr, ok var búit um lík hans, ok fært til 
skips. Þorsteinn bóndi efndi vel við Guðriði 
allt þat, er hann hafði heitit. Hann seldi um 
várit jörð sína ok kvikfé, ok fór til skips 
með Guðríði með allt sitt; bjó skipit ok fekk 
menn til, ok fór síðan til Eiríksfjarðar. Váru 
nú líkin jörðut at kirkju. Guðriðr fór til Leifs 
í Brattahlíð, en Þorsteinn svarti gerði bú í 
9. 

Eiríksfirði ok bjó þar meðan hann lifði, ok 
þótti vera enn vaskasti maðr. 

5. (Frá Vinlandsferðum Þorlinns ok þeira félaga). Þat sama 
sumar kom skip af Noregi til Grænlands. 
Sá maðr hét Þorfinnr karlsefni, er því skipi 
stýrði. Hann var sonr Þórðar hesthöfða, 
Snorrasonar, Þórðarsonar frá (Höfða|. Þor- 
finnr karlsefni var stórauðigr at fé, ok var 
um vetrinn í Brattahlíð með Leifi Eiríks- 
syni. Brátt feldi hann hug til Guðríðar ok 
bað hennar, en hon veik til Leifs svörum fyr- 
ir sik. Síðan var hon honum föstnuð, ok gert 
brúðhlaup þeira á þeim vetri. En sama var 
umræða á Vinlandsför sem fyrr, ok fýstu 
menn Karlsefni mjök þeirar ferðar, bæði 
Guðriðr ok aðrir menn. Nú var ráðin ferð 
hans, ok réð hann sér skipverja, sex tigu 
karla ok konur fimm. Þann máldaga gerðu 
þeir Karlsefni ok hásetar hans, at jöfnum 
höndum skyldi þeir hafa allt þat, er þeir 
fengi til gæða. Þeir höfðu með sér allskon- 
ar fénað, því at þeir ætluðu at byggja landit, 
ef þeir mætti þat. Karlsefni bað Leif húsa á 
Vínlandi, en hann kveðsk ljá mundu húsin, 
en gefa eigi. Siðan heldu þeir í haf skipinu, 
ok kómu til Leifsbúða með heilu ok höldnu; 
ok báru þar upp húðföt sin. Þeim bar brátt 
i hendr mikil föng ok góð, því at reyðr var 
þar upp rekin, bæði mikil ok góð; fóru til 

síðan ok skáru hvalinn; skorti þá eigi mat; 
fénaðr gekk þar á land upp, en þat var brátt, 
at graðfé varð úrigt, ok gerði mikit um sik. 
Þeir höfðu haft með sér griðung einn. Karls- 
efni lét fella viðu, ok telgja til skips sins, ok 
lagði viðinn á bjarg eitt til þurkunar. þeir 
höfðu öll gæði af landkostum, þeim er þar 
váru, bæði af vinberjum ok allskonar veið- 
um ok gæðum. Eftir þann vetr enn fyrsta 
kom sumar; þá urðu þeir varir við Skræl- 
ingja, ok fór þar ór skógi fram mikill flokkr 
manna; þar var nær nautfé þeira, en grað- 
ungr tók at belja ok gjalla ákaflega hátt; en 
þat hræddusk Skrælingjar ok lögðu undan 
með byrðar sinar, en þat var grávara ok 
safali ok allskonar skinnavara, ok snúa til 
bæjar Karlsefnis, ok vildu þar inn í húsin; 
en Karlsefni lét verja dyrnar. Hvárigir skildu 
annars mál; þá tóku Skrælingjar ofan bagga 
sína, ok leystu ok buðu þeim, ok vildu vápn 
helzt fyrir; en Karlsefni bannaði þeim at 
selja vápnin; ok nú leitar hann ráðs með 
þeim hætti, at hann bað konur bera út bú- 
nyt at þeim, ok þegar er þeir sjá búnyt, þá 
vildu þeir kaupa þat, en ekki annat. Nú var 
sú kaupför Skrælingja, at þeir báru sinn 
varning í brott í mögum sinum, en Karlsefni 
ok förunautar hans höfðu eftir bagga þeira 
ok skinnavöru; fóru þeir við svá búit í burt. 

Nú er frá því at segja, at Karlsefni lætr gera 
skiðgarð rammlegan um bc sinn, ok bjogg- 
usk þar um. Í þann tima fæddi Guðriðr svein- 
barn, kona Karlsefnis, ok hét sá sveinn 
Snorri. Á öndverðum öðrum vetri þá kvámu 
Skrælingjar til móts við þá, ok váru miklu 
fleiri en fyrr, ok höfðu slíkan varnað sem 
fyrr. þá mælti Karlsefni við konur: „Nú 
skulu þér bera út slíkan mat, sem fyrr var 
rifastr, en ekki annat.“ Ok er þeir sá þat, þá 
köstuðu þeir bóggunum sinum inn yfir skið- 
garðinn, en Guðriðr sat í durum inni með 
vöggu Snorra sonar sins; þá bar skugga í 
dyrrin, ok gekk þar inn kona í svörtum nám- 
kyrtli, heldr lág, ok hafði dregil um höfuð, 
ok ljósjörp á hár, fölleit ok mjök eygð, svá 
at eigi hafði jafnmikil augu sét í einum 
mannshausi. Hon gekk þar at, er Guðriðr sat, 
ok mælti: „Hvat heitir þú?“ segir hon. „Ek 
heiti Guðriðr eða hvert er þitt heiti?“ „Ek 
heiti Guðriðr,“ segir hon. Þá rétti Guðríðr 
húsfreyja hönd sína til hennar, at hon sæti 
hjá henni, en þat bar allt saman, at þá heyrði 
Guðriðr brest mikinn, ok var þá konan horf- 
in, ok í því var ok veginn einn Skrælingi af 
einum húskarli Karlsefnis, því at hann hafði 
viljat taka vápn þeira. Ok fóru nú brott sem 
tíðast, en klæði þeira lágu þar eftir ok varn- 
ingr. Engi maðr hafði konu þessa sét utan 

Guðriíðr ein. „Nú munum vér þurfa til ráða 
at taka,“ segir Karlsefni, „því at ek hygg, at 
þeir muni vitja vár et þriðja sinn með ófriði 
ok fjölmenni. Nú skulum vér taka þat ráð, at 
tíu menn fari fram á nes þetta, ok sýni sik 
þar; en annat lið várt skal fara í skóg, ok 
höggva þar rjóðr fyrir nautfé váru, þá er liðit 
kemr fram ór skóginum. Vér skulum ok taka 
griðung várn, ok láta hann fara fyrir oss.“ 
En þar var svá háttat, er fundr þeira var 
ætlaðr, at vatn var öðrum megin, en skógr 
á annan veg. Nú váru þessi ráð höfð, er Karls- 
efni lagði til. Nú kómu Skrælingjar í þann 
stað, er Karlsefni hafði ætlat til bardaga. Nú 
var þar bardagi ok fell fjöldi af liði Skræl- 
ingja. Einn maðr var mikill ok vænn í liði 
Skrælingja ok þótti Karlsefni, sem hann 
mundi vera höfðingi þeira. Nú hafði einn 
þeira Skrælingja tekit upp öxi eina, ok leit 
á um stund, ok reiddi at félaga sinum, ok 
hjó til hans; sá fell þegar dauðr. Þá tók 
sá enn mikli maðr við öxinni, ok leit á um 
stund, ok varp henni síðan á sjóinn, sem lengst 
mátti hann; en síðan flýja þeir á skóginn, svá 
hverr sem fara mátti, ok lýkr þar nú þeira 
viðskiftum. Váru þeir Karlsefni þar þann 
vetr allan; en at vári, þá lýsir Karlsefni, at 
hann vill eigi þar vera lengr, ok vill fara til 
Grænlands. Nú búa þeir ferð sína, ok höfðu 

þaðan mörg gæði í vinviði ok berjum ok 
skinnavöru. Nú sigla þeir í haf, ok kvámu 
til Eiríksfjarðar skipi sinu heilu, ok váru þar 
um vetrinn. 

6. (Freydís lét drepa þá bræðr). Nú teksk umræða 
at nýju um Vínlandsferð, því at sú ferð 
þykkir bæði góð til fjár ok virðingar. þat 
sama sumar kom skip af Noregi til Groæn- 
lands, er Karlsefni kom af Vínlandi. þvi 
skipi stýrðu bræðr tveir, Helgi ok Finnbogi, 
ok váru þann vetr á Grænlandi. þeir bræðr 
váru íslenzkir at kyni, ok ór Austfjörðum. 
— Þar er nú til at taka, at Freydis Eiríks- 
dóttir gerði ferð sina heiman ór Görðum, ok 
fór til fundar við þá bræðr, Helga ok Finn- 
boga, ok beiddi þá, at þeir færi til Vinlands 
með farkost sinn, ok hafa helming gæða 
allra við hana, þeira er þar fengist. Nú játtu 
þeir þvi. Þaðan fór hon á fund Leifs bróður 
sins ok (bað|, at hann gæfi henni hús þau, er 
hann hafði gera látit á Vínlandi. En hann 
svarar enu sama, kveðsk ljá mundu hús, en 
gefa eigi. Sá var máldagi með þeim br æð r- 
um ok Freydisi, at hvárir skyldu hafa þrjá 
tigu vigra manna á skipi ok konur um fram. 
En Freydis brá af því þegar, ok hafði fimm 
mönnum fleira ok leyndi þeim; ok urðu 
þeir bræðr eigi fyrri við þá varir, en þeir 
kómu til Vinlands. Nú létu þau í haf, ok höfðu 

til þess mælt áðr, at þau mundi samflota 
hafa, ef svá vildi verða; ok þess var litill 
munr; en þó kvámu þeir bræðr nökkuru 
fyrri, ok höfðu upp borit föng sin til húsa 
Leifs. En er Freydís kom at landi, þá ryðja 
þeir skip sitt, ok bera upp til húss föng sin. 
þá mælti Freydis: „Hví báru þér inn hér föng 
yður?“ „því at vér hugðum,“ segja þeir, „at 
haldask muni öll ákveðin orð með oss.“ 
„Mér léði Leifr húsanna,“ segir hon, „en eigi 
yðr.“ þá mælti Helgi: „Þrjóta mun okkr 
' bræðr illsku við þik“; báru nú út föng, 
ok gerðu sér skála, ok settu þann skála firr 
sjónum á vazströndu, ok bjoggu vel um. En 
Freydís lét fella viðu til skips sins. Nú tók 
at vetra, ok töluðu þeir bræðr, at takask 
mundu upp leikar ok væri höfð skemtan. 
Svá var gert um stund, þar til er menn bár- 
usk verra í milli; ok þá gerðisk sundrþykki 
með þeim, ok tókusk af leikar, ok öngvar gerð-. 
usk kvámur milli skálanna, ok fór svá fram 
lengi vetrar. þat var einn morgin snemma, 
at Freydis stóð upp ór rúmi sínu ok klædd- 
isk, ok fór eigi í skóklæðin; en veðri var svá 
farit, at dögg var fallin mikil. Hon tók kápu 
bónda sins ok fór í; en síðan gekk hon til 
skála þeira bræðra, ok til dura; en maðr einn 
hafði út gengit litlu áðr, ok lokit hurð aftr 
á miðjan klofa; hon lauk upp hurðinni ok 

slóð í gátt um stund þá ok þagði; en Finn- 
bogi lá instr í skálanum ok vakti; hann 
mælti: „Hvat viltu hingat, Freydis?“ Hon 
svarar: „Ek vil, at þú standir upp, ok gangir 
út með mér, ok vil ek tala við þik.“ Svá ger- 
ir hann; þau ganga at tré, er lá undir skála- 
vegginum, ok settusk þar niðr. „Hversu lík- 
ar þér?“ segir hon. Hann svarar: „Góðr 
þykki mér landskostr, en illr þykki mér þústr 
sá, er vár á milli er, því at ek kalla ekki hafa 
til.orðit.“ „Þá segir þú sem er,“ segir hon, 
„ok svá þykki mér; en þat er erendi mitt á 
þinn fund, at ek vilda kaupa skipum við 
ykkr bræðr, því at þit hafið meira skip en 
ek, ok vilda ek í brott heðan.“ „Þat mun ek 
láta gangask,“ segir hann, „ef þér líkar þá 
vel.“ Nú skilja þau við þat; gengr hon heim, 
en Finnbogi til hvilu sinnar. Hon stigr upp 
í rúmit köldum fótum ok vaknar hann Þor- 
varðr við, ok spyrr, hví at hon væri svá köld 
ok vát; hon svarar með miklum þjósti: „Ek 
var gengin,“ segir hon, „til þeira bræðra, at 
fala skip at þeim, ok vilda ek kaupa meira 
skip; en þeir urðu við þat svá illa, at þeir 
börðu mik ok léku sárlega; en þú, vesæll“ 
maðr, munt hvárki vilja reka minnar skamm- 
ar né þinnar, ok mun ek nú finna, at ek em í 
brottu af Grænlandi, ok mun ek gera skiln- 
að við þik, utan þú hefnir þessa.“ Ok nú 

stóðsk hann eigi átölur hennar, ok bað menn 
upp standa sem skjótast ok taka vápn sin, 
ok svá gera þeir ok fara þegar til skála þeira 
bræðra ok gengu inn at þeim sofandum, ok 
tóku þá, ok færðu í bönd ok leiddu svá út 
hvern sem bundinn var; en Freydís lét drepa 
hvern sem út kom. Nú váru þar allir 
karlar drepnir, en konur váru eftir, ok vildi 
engi þær drepa. þá mælti Freydis: „Fái mér 
öxi í hönd;“ svá var gert; síðan vegr hon at 
konum þeim fimm, er þar váru, ok gekk 
af þeim dauðum. Nú fóru þau til skála sins 
eftir þat et illa verk; ok fansk þat eitt á, at 
Freydís þóttisk allvel hafa um ráðit, ok mælti 
við félaga sina: „Ef oss verðr auðit at koma 
til Grænlands,“ segir hon, „þá skal ek þann 
mann ráða af lífi, er segir frá þessum at- 
burðum; nú skulu vér þat segja, at þau búi 
hér eftir, þá er vér fórum í brott.“ Nú bjoggu 
þeir skipit snemma um várit, þat er “þeir 
bræðr höfðu átt, með þeim öllum gæðum, 
er þau máttu til fá, ok skipit bar; sigla sið- 
an í haf, ok urðu vel reiðfara, ok kvámu í 
Eiríksfjörð skipi sínu snemma sumars. Nú 
var þar Karlsefni fyrir, ok hafði albúit skip 
sitt til hafs, ok beið byrjar; ok er þat mál 
manna, at eigi mundi auðgara skip gengit 
hafa af Grænlandi, en þat, er hann stýrði. 
1. (Frá Frydís). Freydís fór nú til bús sins. 

því at þat hafði staðit meðan óskatt; hon 
fekk mikinn feng fjár öllu föruneyti sínu, 
því at hon vildi leyna láta ódáðum sinum; 
sitr hon nú í búi sínu. Eigi urðu allir svá 
haldinorðir, at þegði yfir ódáðum þeira eða 
illsku, at eigi kæmi upp um siðir. Nú kom 
þetta upp um siðir fyrir Leif bróður henn- 
ar, ok þótti honum þessi saga allill. þá tók 
Leifr þrjá menn af liði þeira Freydisar, ok 
pindi þá til sagna um þenna atburð allan 
jafnsaman, ok var með einu móti sögn þeira. 
„Eigi nenni ek,“ segir Leifr, „at gera þatat við 
Freydisi systur mina, sem hon væri verð, en 
spá mun ek þeim þess, at þeira afkvæmi 
mun litt at þrifum verða.“ Nú leið þat svá 
fram, at öngum þótti um þau vert þaðan í 
frá nema ills. — Nú er at segja frá þvi, 
„er Karlsefni byr skip sitt ok sigldi í haf. 
Honum fórsk vel, ok kom til Noregs með 
heilu ok höldnu, ok sat þar um vetrinn, ok 
seldi varning sinn, ok hafði þar gott yfirlæti, 
ok þau bæði hjón, af enum göfgustum mönn- 
um í Noregi, en um várit eftir bjó hann skip 
sitt til Íslands; ok er hann var albúinn, ok 
skip hans lá til byrjar fyrir bryggjunum, þá 
kom þar at honum suðrmaðr einn, ættaðr af 
Brimum ór Saxlandi; hann falar at Karlsefni 
húsasnotru hans. „Ek vil eigi selja,“ sagði 

hann. „Ek mun gefa þér við hálfa mörk 
gulls,“ segir suðrmaðr. Karlsefni þótti vel við 
boðit, ok keyptu siðan. Fór suðrmaðr í burt 
með húsasnotruna, en Karlsefni vissi eigi, 
hvat tré var; en þat var mösurr, kominn af 
Vínlandi. Nú siglir Karlsefni í haf, ok kom 
skipi sínu fyrir norðan land, í Skagafjörð, 
ok var þar upp sett skip hans um vetrinn. 
En um várit keypti hann Glaumbojarland, 
ok gerði bú á, ok bjó þar meðan hann lifði, 
ok var et mesta göfugmenni, ok er margt 
manna frá honum komit ok Guðriði, konu 
hans, ok góðr ættbogi. Ok er Karlsefni var 
andaðr, tók Guðríðr við bús varðveizlu, ok 
Snorri son hennar, er fæddr var á Vinlandi. 
Ok er Snorri var kvángaðr, þá fór Guðriðr 
utan ok gekk suðr, ok kom út aftr til bús 
Snorra, sonar sins, ok hafði hann þá látit 
gera kirkju í Glaumbæ. Siðan varð Guðriðr 
nunna ók einsetukona, ok var þar meðan hon 
lifði. Snorri átti son þann, er Porgeirr hét; 
hann var faðir Ingvildar, móður Brands 
byskups. Dóttir Snorra Karlsefnissonar hét 
Hallfriðr; hon var móðir Runólfs, föður Þor- 
láks byskups. Björn hét son Karlsefnis ok 
Guðriðar; hann var faðir Þórunnar, móður 
Bjarnar byskups. Fjöldi manna er frá Karls- 
efni kominn, ok er hann kynsæll maðr orð- 


Google 


30 EIRÍKS SAGA RAUÐA 


inn. Ok hefir Karlsefni gerst sagt allra manna 
atburði um farar þessar allar, er nú er nökk- 
ut orði á komit. 

Eiríksstaðir í Öxney á 

Breiðafirði 1, 
Eiriksvágr við Breiða- 
fjörð 2. 
Eyjólfr saurr 1. 
Eyjólfr ór Svíney 1. 
Eyrar (= Eyrarbakki) 
5. 


Finnbogi stýrimaðr af 
Austfjörðum 24, 26. 
Friðrekr byskup af Sax- 

landi 3. 
Freydis Eiríksdóttir ens 
rauða 4, 24—28. 


Garðar, bær á Græn- 
landi, síðar byskups- 
setr, 5, 24. 

Glaumbær í Skagafirði 
29. 

Grímhildr, kona Þor- 
steins svarta, 17, 18. 
Grænland 2—7, 10, 11, 
15, 16, 19, 20, 23, 24, 

26, 27. 

Grænlandshaf 5. 

Guðriðr Þorbjarnar- 
dóttir 12, 16—20, 22, 
23, 29. 

Guðriðr (svipr) 22. 

Gunnbjarnarsker 2. 


Google 


Gunnbjörn Úlfsson 


kráku 2. 


Hafgerðingadrápa, 
kvæði, 4. 

Hafgrimr landnáma- 
maðr á Grænlandi 3. 

Hafgrímsfjörðr á Græn- 
landi 3. 

Hallfriðr 
29. 

Hálogaland í Noregi 3. 

Haukadalr í Dalasýslu 
1. 

Helgi stýrimaður af 
Austfjörðum 24, 25. 
Helgi Þorbrandsson, 
landnámamaðr á 

Grænlandi, 3. 

Helluland 8. 

Herjólfr Bárðarson, 
landnámamaðr á 
Grænlandi, 3, 4, 7. 

Herjólfsfjörðr á Græn- 
landi 3. 

Herjólfsnes á 
landi 3, 4, 7. 

Hítardalr á Mýrum 2. 

Hólmar við  Hrafns- 
gnipu (rétt: Hvarfs- 
gnipu) í Grænlandi 2. 

Hólmgöngu-Hrafn, sjá 
Hrafn. | 

Hornstrandir 1. 


Snorradóttir 


Græn- 

Hrafn, Hólmgöngu- 4, 7— 13, 16, 19, 20, 24, 
Hrafn, 1. 25, 28. 
Hrafn landnámamaðr Leifsbúðir á Vínlandi 
á Grænlandi 3. 13, 14, 20. 


Hrafnsfjörðr á Græn- 
landi 2, 3. 


Hrafnsgnipa (rétt: 
Hvarfsgnípa) á Græn- 
landi 2. 


Höfði á Höfðaströnd í 
Skagafirði 20. 


' Ingólfr landnámamaðr 


Arnarson 4. 

Ingvildr Þorgeirsdóttir 
móðir Brands bysk- 
ups 29, 


Ísland 1—3, 10, 19, 28. 


Jaðarr í Noregi 1. 
Jörundr (Atlason) fað- 
ir Þórhildar í. 


' Karlsefni, sjá Þorfinnr 


karlsefni. 
Ketill landnámamaðr á 
Grænlandi 3. 


, Ketilsfjörðr á Græn- 


A A. 


landi 3. 
Kjalarnes á Vinlandi 14. 
Krossanes á Vínlandi 
15. 


Leifr cnn heppni 1, 3, 


Lýsufjörðr á Grænlandi 
16. 


Markland 9. 
Miðjökull á Grænlandi, 
sbr. Bláserkr, 2. 


Niðaróss í Noregi 3. 
Noregr 3, 4, 19, 20, 24, 
25, 28. 


Óláfr konungr Tryggva- 
son 3. 


Reykjanes við Faxa- 
flóa 4. 

Runólfr Þorláksson, fað- 
ir Þorláks byskups, 
29. 


Saxland í Þýzkalandi 
28. 

Siglufjörðr á Grænlandi 
3. 

Skagafjörðr 29. 

Skrælingjar 21—23. 

Snorri Karlsefnisson 22, 
29. 

Snorri Þórðarson 20. 

Snæfell á Grænlandi 2. 

Snæfellsjökull 2. 


og 


st 


a jm a 


Styrr Þorgrímsson 
(Viga-Styrr) 1, 2. 
Sviney á Breiðafirði 1. 
Sölvadalr á Grænlandi 

3. 
Sölvi landnámamaðr á 
Grænlandi 3. 


Tyrker, suðrmaðr, 8,10, 
12, 


Úlfr kráka, 2. 
Úlfr Öxna-Þórisson 1. 


Vágr (= Vogar í Gull- 
bringusýslu) 4. 
Vatnahverfi á Græn- 
landi 3. 
Vatnshorn, bær í Hauka- 
dal í Dalasýslu, 1. 
Vinland 11, 13, 16, 20, 
24, 28. 


Þorbjörg knarrar- 
bringa 1. 

Þorbjörn glóra, land- 
námamaðr á Græn- 
landi, 3. 

Þorbjörn 
dælski 1. 

Þorbjörn Vifilsson 2. 

Þorbrandr ór Álftafirði 
1. 

Þórðr gellir 2. 

Þórðr frá Höfða 20. 


enn hauk- 


Þórðr hesthöfði Snorra- 
son 20. 

Þorfinnr karlsefni Þórð- 
arson 20—-24, 27—-30. 

Þorgeirr ór Hitardal 2. 

Þorgeirr Snorrason 29. 

Þorgerðr, kona Herjólfs, 
4. 

Þorgestlingar 2. 

Þorgestr (Steinsson) 1. 

Þórhildr (rétt: Þjóð- 
hildr) Jörundardótt- 
ir, kona Eiríks, 1. 

Þórir stýrimaðr 12, 13, 
16. 

Þorlákr byskup Run- 
ólfsson 29. 

Þórsnessþing 2. 

Þorsteinn Eiríksson 
rauða 4, 16— 18. 

Þorsteinn svarti 16— 19. 

Þórunn Bjarnardóttir, 
móðir Bjarnar bysk- 
ups, 29. 

Þrándheimr í Noregi 3. 

Þorvaldr Ásvaldsson 1. 


Þorvaldr Eiríksson 
rauða 4, 13— 16. 
Þorvaldr Koðránsson 


kristniboði 3. 
Þorvarðr, bóndi Frey- 
á dísar, 4, 5, 26. 
Öxna-Þórir 1. 

Öxney á Breiðafirði 1. 

